
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun suplimentar asupra proiectului de Lege pentru modificarea și completarea Ordonanței de urgență a Guvernului nr.190/2000 privind regimul metalelor prețioase și pietrelor prețioase în România, transmis cu adresa nr.P.L.x.  445/2010 din 6 septembrie 2010.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

              PREŞEDINTE,                                              PREŞEDINTE,

               Sándor Bende                                        Laura-Cătălina Vicol-Ciorbă       

Parlamentul  României

Camera  Deputaţilor

	Comisia pentru industrii și servicii
București, 02.03.2022
Nr.4c-3/229/2010
	Comisia juridică, de disciplină și imunități
București, 02.03.2022
Nr.4c-13/724/2010/2021




R A P O R T  C O M U N   S U P L I M E N T A R
asupra proiectului de Lege pentru modificarea și completarea Ordonanței de urgență a Guvernului nr.190/2000 privind regimul metalelor prețioase și pietrelor prețioase în România
În conformitate cu prevederile art.95 şi ale art.117 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru industriii şi servicii au fost sesizate, spre dezbatere în fond, în procedură de urgenţă, cu proiectul de Lege pentru modificarea şi completarea Ordonanţei de urgenţă a Guvernului nr.190/2000 privind regimul metalelor preţioase şi pietrelor preţioase în România, trimis cu adresa nr.PL-x 445 din 6 septembrie 2010, înregistrat cu adresa nr.31/724 din 7 septembrie 2010, respectiv 23/229 din 7 septembrie 2010.
Potrivit dispoziţiilor art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 2 septembrie 2010.

Consiliul Legislativ a avizat favorabil proiectul de lege, cu anumite observaţii şi propuneri, conform avizului nr.339 din 31 martie 2010.



Comisia pentru buget, finanţe şi bănci, prin adresa nr. 22/400 din 12 octombrie 2010, a avizat favorabil iniţiativa legislativă.

 Proiectul de lege supus dezbaterii are ca obiect de reglementare modificarea şi completarea Legii nr. 190/2000 prin care se transpun în legislaţia internă prevederile Directivei 2006/123/CE a Parlamentului European şi a Consiliului din 12 decembrie 2006 privind serviciile în cadrul pieţei interne, în ceea ce priveşte efectuarea operaţiunilor cu metale preţioase şi pietre preţioase, prin modificarea şi completarea Ordonanţei de urgenţă a Guvernului nr.190/2000.

Prin această reglementare sunt stabilite clar categoriile de produse care nu intră sub incidenţa prevederilor actului normativ. Pentru a proteja consumatorii, marca de trasabilitate se aplică alături de marca de titlu, urmând să se aplice obiectelor şi bijuteriilor care nu sunt noi şi nu au marcă de garanţie proprie. Astfel, consumatorul trebuie să fie informat dacă achiziţionează un bun nou sau vechi, marca constituind un mijloc de informare a acestuia. De asemenea, se menţine gradul de protecţie a consumatorilor şi în ceea ce priveşte serviciile prestate de persoanele fizice şi juridice provenind din alte state membre ale Uniunii Europene.
  În conformitate cu prevederile art.63 şi ale art.64 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă pe parcursul mai multor şedinţe, dezbaterile finalizându-se în şedinţa din ziua de 12 februarie 2013, iar  membrii Comisiei pentru industrii şi servicii au finalizat dezbaterile în şedinţa din data de 9 octombrie 2012.   

La dezbaterea proiectului de lege au participat, în calitate de invitaţi, din partea Agenţiei Naţionale pentru Protecţia Consumatorilor, domnul Marius Alexandru Dunca – vicepreşedinte şi doamna Teodora Ştefan cel Mare - director.

Faţă de cele prezentate mai sus şi în urma opiniilor exprimate de către membrii celor două Comisii şi de către invitaţi, s-a hotărât, cu majoritate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Ordonanţei de urgenţă a Guvernului nr.190/2000 privind regimul metalelor preţioase şi pietrelor preţioase în România , cu amendamentele admise.

Din numărul total de 27 de membri ai Comisiei juridice, de disciplină şi imunităţi au participat la dezbateri 18 deputaţi,  respectiv 21 deputaţi din totalul de 27 de membri ai Comisiei pentru industrii şi servicii.
*

* *



În şedinţa din data de 19 martie 2013, plenul Camerei Deputaţilor a hotărât retrimiterea proiectului de lege la comisiile sesizate în fond, transmis cu adresa nr.P.L.x. 445/2010 din 19 martie 2013.

În conformitate cu prevederile art.62, art.64 și ale art.131 alin.(1) din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină și imunități au examinat proiectul de lege în ședința din 26 august 2021, iar membrii Comisiei pentru industrii și servicii au examinat proiectul de lege în ședința din 1 martie 2022.

La lucrările celor două comisii au fost prezenți deputați conform listelor de prezență.

În urma dezbaterii și a opiniilor exprimate, membrii celor două comisiei au hotărât, cu majoritate de voturi, să propună plenului Camerei Deputaților respingerea proiectului de Lege pentru modificarea şi completarea Ordonanţei de urgenţă a Guvernului nr.190/2000 privind regimul metalelor preţioase şi pietrelor preţioase în România din următorul considerent: prevederile cuprinse în actul normativ au fost preluate în Ordonanța de urgență a Guvernului nr.10/2018 pentru modificarea și completarea Ordonanței de urgență a Guvernului nr.190/2000 privind regimul metalelor prețioase și pietrelor prețioase în România.

În raport cu obiectul şi conţinutul său, proiectul de lege face parte din categoria legilor ordinare. 



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

                      PREŞEDINTE,                                     PREŞEDINTE,

 Sándor Bende                                 Laura-Cătălina Vicol-Ciorbă
                        SECRETAR,                                          SECRETAR,
                  Oana-Marciana Özmen                       Ladányi László-Zsolt
Consilier parlamentar,                                                                                                                        Consilier parlamentar,
Isabela-Patricia Robe                                                                                               
            Florica Manole

